SVKBB

SEMINÁR K MUZIKOLOGICKEJ DATABÁZE RILM
2024-04-17 10:30 - 17:00 (Europe/Bratislava) | Hudobné átrium
SEMINÁR K MUZIKOLOGICKEJ DATABÁZE RILM
17.4.2024 10:30 h
Prednáša Tibor Foltinský (Praha, ČR)
Customer Training Specialist, EBSCO

RILM poskytuje rozsiahle poznatky z oblasti hudby. Práca s databázou je veľmi komfortná pre kvalitné a komplexné muzikologické rešerše. Je vhodným zdrojom najmä pre výskumníkov, hudobníkov, knihovníkov, vedeckých pracovníkov, pedagógov a študentov hudobných odborov. Dostupná je v Hudobnom átriu Štátnej vedeckej knižnice v Banskej Bystrici.

Dozviete sa
Ako efektívne vyhľadávať kvalitné a recenzované zdroje obsiahnuté v bezkonkurenčnej muzikologickej databáze RILM Abstracts of Music Literature WITH FULL TEXT, ktorá zahŕňa státisíce plnotextových článkov o hudbe. Zahŕňa publikácie vo všetkých typoch dokumentov z celého sveta o tradičnej hudbe, populárnej hudbe, jazze, klasickej hudbe a súvisiacich témach. RILM ponúka interdisciplinárny kontext pre hudobné štúdiá. Sleduje publikácie v širokej škále disciplín, ktoré zahŕňajú antropológiu, archeológiu, architektúru, dejiny umenia, tanečné štúdiá, dramatické umenie, knihovníctvo, literatúru, pedagogiku, filozofiu, fyziku, psychológiu, sociológia a terapia. RILM pokrýva všetky typy publikácií o hudbe (tlačené aj digitálne) zo 184 krajín a vo viac ako 140 jazykoch.

Miesto konania
Hudobné átrium ŠVK
Lazovná 9, 975 58 Banská Bystrica

Prihláste sa:
hudobneatrium@svkbb.eu , tel.: +421 48 4710744

VSTUP VOĽNÝ!

DOTYKY S VEDOU
2024-04-16 16:00 - 17:00
Štátna vedecká knižnica v Banskej Bystrici pozýva na spoločensko – kultúrne podujatie v novom cykle:
„DOTYKY S VEDOU“.
Spoločensko – kultúrne podujatie sa uskutoční 16. apríla 2024 o 16.30 hod. v spoločenskej sále knižnice. Predstavíme Osobnosť vedy a techniky za rok 2023, pána Dr. Ing. TOMÁŠA BUCHU z Národného lesníckeho centra vo Zvolene. Rozprávať sa budeme o jeho práci, výskume v lesníctve i špičkových technológiách, ktoré sa v sú v tomto sektore využívané.
Podujatie sme pripravili v spolupráci s Národným lesníckym centrom – Lesníckym výskumným ústavom Zvolen a jeho Centrom excelentnosti lesnícko-drevárskeho komplexu (CE LignoSilva). Je aj programovou súčasťou Lesníckych dní 2024.
V hudobnom programe vystúpia študenti Akadémie umení v Banskej Bystrici.

Hory a mesto 2024
2024-04-15 17:00 - 19:00
Stretnutie s americkou lyžiarkou a skialpinistkou Hadley Hammer

ANGÉLICA LIDDELL – online prednáška pre študentov španielskeho jazyka
2024-04-11 16:00 - 19:00
ANGÉLICA LIDDELL – online prednáška pre študentov španielskeho jazyka

Centrum hispánskej kultúry V. Olerínyho, v spolupráci s Katedrou romanistiky a germanistiky Univerzity Konštantína Filozofa v Nitre, srdečne pozýva všetkých študentov španielskeho jazyka a literatúry na online prednášku o španielskej režisérke, herečke a dramatičke menom ANGÉLICA LIDDELL.

Online prednáška sa uskutoční vo štvrtok 11. apríla 2024 o 16.00 h prostredníctvom nasledovného Zoom linku: https://us06web.zoom.us/j/5283843427?pwd=[REDACTED]
Prezentovať bude v španielskom jazyku Eduardo M. Bravo, španielsky lektor z Univerzity Konštantína Filozofa v Nitre.

Tešíme sa na vás!

Romantika v čínskej poézii
2024-04-09 17:00 - 19:00 | Spoločenská sála
Centrum Window of Shanghai v Štátnej vedeckej knižnici v Banskej Bystrici, Konfuciov inštitút pre obchod pri Univerzite Mateja Bela v Banskej Bystrici a Konfuciova učebňa pri Gymnáziu Mikuláša Kováča v B. Bystrici Vás srdečne pozývajú na podujatie s názvom:

Romantika v čínskej poézii
Príďte zistiť viac o zaujímavej histórii čínskej romantickej poézie. Priatelia z Konfuciovho inštitútu pre obchod pri UMB nám predstavia čínsku poéziu prostredníctvom najznámejších romantických básní v čínskej histórii. Vypočujeme si aj krásny melodický prednes básní v čínštine v podaní žiakov slovensko-čínskeho odboru štúdia na Gymnáziu Mikuláša Kováča v B. Bystrici. Básne budú taktiež preložené do slovenčiny.
Prednáška bude v anglickom jazyku a zároveň bude tlmočená do slovenčiny.

Prednáška sa bude konať dňa 9. 4. 2024 (utorok), o 17.00 h, v spoločenskej sále v Štátnej vedeckej knižnici v Banskej Bystrici. (1. poschodie)

Viac informácií nájdete na priloženom plagáte.

Tešíme sa na Vás.

APRÍL – MESIAC JAZZU
2024-04-02 10:00 - 2024-04-30 17:00 | Hudobné átrium
APRÍL – MESIAC JAZZU
2.4. – 30.4.2024 10:00 – 17:00 h
Audiovizuálna výstava pri príležitosti medzinárodného sviatku Jazz Appreciation Month (JAM) s ponukou projekcií koncertných záznamov slávnych jazzmanov a filmových dokumentov Kena Burnsa so zaujímavými dobovými scenériami o historických súvislostiach jednotlivých vývojových etáp amerického jazzu. Výstava je doplnená tematickými knižnými publikáciami.

Premietanie filmu
SWING Pure Pleasure – Čistá radosť (90 min., anglické znenie)
25.4.2024 16:00 – 17:30 h
Filmový dokument Kena Burnsa zachytáva vývoj jazzu v období rokov 1935–1937 na pozadí Veľkej hospodárskej krízy a diskrimináciu čiernych hudobníkov vo verejných zariadeniach, kedy sa jazz k americkej populárnej hudbe priblížil ako nikdy predtým. Projekcia je zároveň venovaná 125. výročiu narodenia a 50. výročiu úmrtia Dukea Ellingtona (29.4.1899 –24.5.1974).
VSTUP VOĽNÝ!

Miesto konania:
Hudobné átrium ŠVK
Lazovná 9, 975 58 Banská Bystrica
hudobneatrium@svkbb.eu , tel.: +421 48 4710744

PROGRAM ŠVK BB APRÍL 2024
2024-04-01 - 2024-04-30

PROGRAM LHM APRÍL 2024
2024-04-01 - 2024-04-30 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
https://svkbb.eu/wp-content/uploads/2024/04/mes24april-kopie-3-scaled.jpg

Verejný odpočet plnenia úloh
2024-03-25 13:00 - 2024-03-26 19:00 | I. poschodie
ŠTÁTNA VEDECKÁ KNIŽNICA V BANSKEJ BYSTRICI
vás pozýva na
VEREJNÝ ODPOČET PLNENIA ÚLOH ČINNOSTI A HOSPODÁRENIA
za rok 2023

Tenerife – cesta za slnkom a poznaním
2024-03-20 17:00 - 19:00 | Spoločenská sála
Srdečne vás všetkých pozývame na ďalšie podujatie v rámci aktivít „Klubu cestovateľov“ našej knižnice – na prezentáciu s názvom „Tenerife – cesta za slnkom a poznaním“.

Neváhajte a príďte si vypočuť zaujímavosti o jednom z najznámejších španielskych ostrovov z úst slovenskej cestovateľky Ľubomíry Veselovskej. Spoznajte tento slnečný ostrov a nazbierajte tak skvelé tipy kam môžete v lete vybehnúť na výlet či dovolenku.

Podujatie pre Vás organizuje Centrum hispánskej kultúry Vladimíra Olerínyho.

Postavám vdychovali vlastnú divadelnú podobu/VÝSTAVKA od 15. 3. 2024
2024-03-15 - 2024-05-17 | II. poschodie
Pozvánka na výstavu
Postavám vdychovali vlastnú divadelnú podobu
Bábkoherečka Alena Sušilová venovala banskobystrickému bábkovému divadlu celý profesionálny život. Narodila sa v Bratislave (9. 8. 1959), vyštudovala DAMU (Divadelní akademie múzickych umění) v Prahe. Do Bábkového divadla na Rázcestí, vtedy ešte s názvom Krajské bábkové divadlo v Banskej Bystrici, nastúpila 1. 1. 1985. Hoci je už na dôchodku, hosťuje v Bábkovom divadle na Rázcestí.
Alžbeta Tomášková, rod. Otiepková sa narodila v Banskej Bystrici 6. 3. 1929. Už ako škôlkarka účinkovala v detských predstaveniach, neskôr si zahrala v Cirkevnej katolíckej kláštornej škole. Bola členkou bábkarského súboru Bábkové divadlo Našich detí, ktoré viedol Ján Murgaš. Vytvárala charakterové úlohy vo výrazne diferencovaných polohách, niekedy s humorným podfarbením. Alžbeta Tomášková zomrela 6. 11. 2022 v Žiline.
Karol Zaremba (25. 9. 1934 – 5. 4. 2005) bol rodák z Košíc, ale divadlo a Banská Bystrica mu učarovali, a tak sa tu usadil natrvalo. Začínal v ochotníckom Divadelnom súbore Andreja Sládkoviča, neskôr účinkoval v amatérskom Bábkarskom súbore pri Dome osvety v Banskej Bystrici. Bol zakladajúcim členom profesionálneho Krajského bábkového divadla v Banskej Bystrici. Spolupracoval s Československou televíziou v Bratislave ako animátor a režisér bábkových inscenácii. Vidieť sme ho mohli aj vo filmoch, napr. Studňa lásky (1986).
Štefan Píšša uzrel svetlo sveta 4. 4. 1939 v Zliechove, ktorý bol aj jeho prvým dotykom s ochotníckym divadlom. Divadlo bolo jeho veľkou láskou aj počas štúdií na gymnáziu v Ilave či počas vojenskej prezenčnej služby v Brne, kde bol členom ochotníckeho bábkarského súboru Pohádka. Profesionálne sa divadlu venoval od r. 1961, keď nastúpil do umeleckého súboru vtedajšieho Krajského bábkového divadla v Banskej Bystrici. Za svoje umenie získal viaceré herecké ocenenia. V roku 1998 mu Slovenský literárny fond, výbor Sekcie pre tvorivú činnosť v oblasti rozhlasu, divadla a zábavného umenia, udelil Cenu za celoživotné dielo. Po ťažkej chorobe odišiel do hereckého neba 13. 9. 2008 v Banskej Bystrici.
Výstavka zo zbierkového fondu Literárneho a hudobného múzea k výročiu narodenia banskobystrických hereckých osobností potrvá od 15. 3. 2024 do 17. 5. 2024 v ŠVK na druhom poschodí.

Kurátorka výstavy: Mgr. Mária Lásková
https://svkbb.eu/wp-content/uploads/2024/03/postavam.jpg

160. výročie narodenia Jozefa Murgaša
2024-03-14 - 2024-11-30
ŠTÁTNA VEDECKÁ KNIŽNICA V BANSKEJ BYSTRICI – LITERÁRNE A HUDOBNÉ MÚZEUM
v spolupráci s partnermi pripravuje v roku 2024
sériu podujatí k 160. výročiu narodenia významného slovenského kňaza, maliara a vynálezcu, priekopníka bezdrôtovej telekomunikácie
JOZEFA MURGAŠA

* 17.február 1864, Tajov – Jabríková
† 11. máj 1929, Wilkes – Barre, Pensylvánia, USA

ŠVK – LHM uvedomujúc si význam osobnosti Jozefa Murgaša v slovenskom ale i medzinárodnom kontexte si chce dôstojne pripomenúť jeho 160. výročie narodenia projektom, ktorý bude obsahovať viacero multi žánrových výstupov:

publikácia Jozef Murgaš – katalóg výtvarných diel
výstava Jozef Murgaš a jeho multi talent v rôznych podobách
vernisáž výstavy za prítomnosti hostí, partnerov, organizátorov, verejnosti, médií
propagačné materiály: pozvánky, informačné plagáty, bannery, reklamné spoty v TV
Spoločenská recepcia počas vernisáže pre pozvaných hostí
Nasvietenie budovy ŠVK zo strany Strieborného námestia – podobizeň Jozefa Murgaša a jeho významných počinov

Séria podujatí k 150.výročiu narodenia J.G.Tajovského
2024-03-14 - 2024-11-30
ŠTÁTNA VEDECKÁ KNIŽNICA V BANSKEJ BYSTRICI – LITERÁRNE A HUDOBNÉ MÚZEUM
v spolupráci s partnermi pripravuje v roku 2024
sériu podujatí k 150. výročiu narodenia významného slovenského
prozaika, dramatika, básnika, redaktora, učiteľa, úradníka a politika
JOZEFA GREGORA TAJOVSKÉHO
Súčasťou podujatí bude:
• vydanie personálnej bibliografie Jozef Gregor Tajovský v slovenskej a českej tlači (september 2024)
• vydanie slávnostnej poštovej známky Jozef Gregor Tajovský -150. (október 2024)
• uvedenie hry Jozefa Gregora Tajovského HRIECH v spolupráci s Akadémiou umení v Banskej Bystrici
• slávnostné podujatie v ŠVK BB spojené s prezentáciou slávnostnej poštovej známky, prezentáciou vydanej personálnej bibliografie a uvedením divadelnej hry J. G. Tajovského (október 2024)
• slávnostné podujatie v Tajove v spolupráci s obcou Tajov (október 2024)
• stretnutie potomkov J. G. Tajovského (október 2024)
• výstava JOZEF GREGOR TAJOVSKÝ, v spolupráci s Slovenskou Národnou knižnicou – Literárnym múzeom v Martine a Múzeom mesta Bratislavy (november 2024)
150. výročiu J. G. Tajovského budú venované vzdelávacie programy v ŠVK-LHM (celoročne), programy v rámci Noci múzeí a galérií (máj), Dní mesta (jún), Dní európskeho kultúrneho dedičstva (september), festivalu Literárna Banská Bystrica (september)

Kreatívne duše v knižnici
2024-03-07 | Malá sála
Workshop kreatívnych techník pre verejnosť
Týždeň slovenských knižníc
(4. – 8. marca 2024)
Workshop kreatívnych techník v rámci týždňa slovenských knižníc
V rámci Týždňa slovenských knižníc (4. – 8. marca 2024) sa uskutoční prvý workshop kreatívnych techník pre verejnosť, počas ktorého si vyzdobíme veľkonočné vajíčko technikou dekupáže. Kto má rád tvorenie a chce sa pridať, môže sa prihlásiť do 4. 3. 2024. Počet miest je obmedzený, podmienkou je platné členstvo v knižnici. Kontakt: jana.vranova@svkbb.eu, tel. 048/4710753.

Výstava kníh a časopisov pre deti a mládež národnostných menšín na Slovensku
2024-03-06 - 2024-03-20 | Banská Bystrica
Putovná výstava BIBIANY

Štátna vedecká knižnica v Banskej Bystrici sprístupní vo svojich priestoroch výstavu kníh a časopisov pre deti a mládež národnostných menšín žijúcich na Slovensku #slovo#jazyk#kniha. Putovná výstava BIBIANY, medzinárodného domu umenia pre deti, je komornou „oslavou“ Medzinárodného dňa materinského jazyka (21. februára) a Medzinárodného dňa detskej knihy (2. apríla). Výstava bude prístupná v dňoch 6. – 20. marca 2024.
Kontakt na objednanie: michaela.torokova@svkbb.eu, 048/4710755

Týždeň otvorených dverí hudobného átria
2024-03-04 10:00 - 2024-03-08 17:00 | Átrium
Týždeň otvorených dverí Hudobného átria
ROZOZVUČTE SA V HUDOBNOM ÁTRIU
4.3. – 8. 3. 2024 10:00 – 17:00 h

Tradične počas Týždňa slovenských knižníc otvára Hudobné átrium svoje dvere všetkých milovníkom hudby. Týždeň otvorených dverí s podtitulom Rozozvučte sa v Hudobnom átriu je príležitosťou nahliadnuť do jeho činnosti a zákulisia, oboznámiť sa s hudobným archívom a zažiť priamy dotyk s hudbou. Objavovať zvuky netradičných hudobných nástrojov prostredníctvom komentovanej prehliadky etnických nástrojov rôznych krajín sveta, zhliadnuť hudobné filmy podľa vlastného výberu a oddať sa ďalším hudobným inšpiráciám.
VSTUP VOĽNÝ!
Miesto konania: Hudobné átrium ŠVK
Kontakt: hudobneatrium@svkbb.eu Tel.: +421 48 4710744

Knižnica z druhej strany pultu
2024-03-04 - 2024-03-08 | Banská Bystrica
Týždeň slovenských knižníc
Knižnica z druhej strany pultu
(4. – 8. marca 2024)
Knižnica z druhej strany pultu alebo Dnes som knihovník ja!
V rámci Týždňa slovenských knižníc (4. – 8. marca 2024)Vás pozývame na tradičné podujatie Knižnica z druhej strany pultu, v rámci ktorého máte možnosť dostať sa do priestorov, kam sa bežne čitatelia nedostanú a vyskúšať si prácu knihovníka. Kontakt na objednanie: jana.vranova@svkbb.eu, 048/4710753

Z koncertných pódií
2024-03-01 10:00 - 2024-03-31 17:00 | Hudobné átrium
Z KONCERTNÝCH PÓDIÍ
1.3. – 31.3.2023 10:00 – 17:00 h

Audiovizuálna výstava s ponukou projekcií koncertných záznamov hudobných legiend zo svetových pódií. Príležitosť pre priaznivcov muzikantského umenia zhliadnuť koncerty Emerson, Lake & Palmer, Annie Lennox, Johna Lee Hookera, Tori Amos, Amy Winehouse, Norah Jones, Jethro Tull, Stinga, Pink Floyd, Genesis, Leonarda Cohena, Ennia Morriconeho, legendárneho festivalu Woodstock 1969 a mnohých ďalších.
VSTUP VOĽNÝ!
Miesto konania: Hudobné átrium ŠVK
Kontakt: hudobneatrium@svkbb.eu Tel.: +421 48 4710744

PROGRAM LHM MAREC 2024
2024-03-01 - 2024-03-31 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
https://svkbb.eu/wp-content/uploads/2024/02/mes24marec-scaled.jpg

Klub (ne)zábudlivcov 29. Február 2024
2024-02-29 10:00 - 11:30 | Malá sála
Klub (ne)zábudlivcov nájdete v „Malej sále“ na druhom poschodí.

Deň poľského jazyka
2024-02-21 10:00 - 15:00

Georges Bizet CARMEN
2024-02-20 16:00 - 18:00 | Hudobné átrium
Georges Bizet CARMEN
20.2.2024 16:00 – 18:00 h
Beseda s režisérkou Danou Dinkovou a dramaturgičkou Alžbetou Lukáčovou k premiére opery francúzskeho skladateľa Georgesa Bizeta Carmen v Štátnej opere v Banskej Bystrici. Hudobnými hosťami budú tenorista Diego Godoy (Čile), predstaviteľ Dona Josého, s klavírnym sprievodom Ildikó Bologhovej.
Beseda k premiére opery sa uskutoční tradične v Hudobnom átriu ŠVK.
VSTUP VOĽNÝ!
Kontakt: hudobneatrium@svkbb.eu 048/4710744

NESEĎTE DOMA, MÚZEUM VOLÁ!
2024-02-19 - 2024-03-08 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
„Neseďte doma, múzeum volá!“
Strávte jarné prázdniny s deťmi v našom múzeu!
Literárne a hudobné múzeum si pre vás pripravilo počas jarných prázdnin špeciálny program pre deti v dvoch našich expozíciách: Bábkarský salón a Ľudové hudobné nástroje na Slovensku.
V expozícii Bábkarský salón na vás čaká:
„NETRADIČNÉ GAŠPARKOVO DIVADLO“
Príď sa zoznámiť s Gašparkom, ktorý ťa prevedie Bábkarským salónom a pomôže ti poskladať si vlastné divadlo z drevených dielcov. Ak sa ti to podarí, môžete si spolu zahrať svoju rozprávku.
Vhodné pre deti všetkých vekových kategórií.
„KTO POVEDAL MŇAU?“
Zábavné putovanie malého psíka za objavovaním známych zvukov zvierat.
Vhodné pre deti od 3 do 5 rokov, pre skupinu najmenej 5 detí.
V expozícii Ľudové hudobné nástroje na Slovensku máme pripravené:
„FUJARA A PÍŠŤALKA“
Dva jedinečné slovenské hudobné nástroje. Ako sa vyrábajú, z čoho sa skladajú a ako znejú, si môžeš aj sám vyskúšať. V expozícii na teba čakajú aj iné zaujímavé ľudové hudobné nástroje zo Slovenska.
Vhodné pre deti všetkých vekových kategórií.
ZA TAJOMSTVOM SLOVA „PERIŇÁKY”
Čo to boli periňáky? Aký mali zvuk a na čo slúžili, sa dozvieš v expozícii Ľudové hudobné nástroje na Slovensku. Môžeš si ich aj prakticky vyskúšať.
Vhodné pre deti všetkých vekových kategórií.
Múzeum bude pre vás otvorené od pondelka 19. februára do piatka 8. marca 2024 v čase od 10.00 h do 17.00 h. Posledný vstup do múzea je o 16.00 h. V prípade záujmu nás kontaktujte na tel.č.: +421 48 4710772, +421 905 303 593.
Vstupné podľa platného cenníka.
Tešíme sa na vás!
https://svkbb.eu/wp-content/uploads/2024/02/prazdniny22-scaled.jpg

Vytamíny pre vzťah
2024-02-12

Klub (ne)zábudlivcov 8. Február 2024
2024-02-08 10:00 - 11:30 | Malá sála

PROGRAM LHM FEBRUÁR 2024
2024-02-01 - 2024-02-29 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
https://svkbb.eu/wp-content/uploads/2024/01/februar-2024-scaled.jpg

PROGRAM ŠVK BB FEBRUÁR 2024
2024-02-01 - 2024-02-29

Klub (ne)zábudlivcov 25. Január 2024
2024-01-25 10:00 - 11:30 | Malá sála

KLUB CESTOVATEĽOV Mexiko mimo komfortnej zóny
2024-01-24 17:00 - 18:00 | Spoločenská sála
Srdečne vás všetkých pozývame na ďalšie podujatie v rámci aktivít „Klubu cestovateľov“ našej knižnice – na prezentáciu s názvom „Mexiko mimo komfortnej zóny“.
Neváhajte a príďte si vypočuť zaujímavosti o tejto temperamentnej krajine Latinskej Ameriky z úst slovenskej cestovateľky Kamily Kurpašovej. Spoznajte krásu a jedinečnosť Mexika, a nazbierajte tak skvelé tipy kam na výlet či dovolenku.
Podujatie pre Vás organizuje Centrum hispánskej kultúry Vladimíra Olerínyho.
Čas: streda 24. 1. 2024 o 17.00 h
Miesto: Spoločenská sála (1. poschodie)
Mexiko mimo komfortnej zóny s hosťom: Kamila Kurpašová

Cestovateľská beseda Stopom z Nórska, alebo strastiplná cesta za dobrodružstvom...
2024-01-23 17:00 - 18:00 | Spoločenská sála
Stopom z Nórska s hosťom: Kamila Kurpašová
